Atlass-sidus

Atlass-sidus ehk satäänsidus on sidus, mille puhul iga lõimelõng katab mitut koelõnga (lõimeatlass) või iga koelõng mitut lõimelõnga (koeatlass). Minimaalne niite arv kirjakorras on viisA. Tervonen. Kangad. Argo, 2016 ning koe ja lõime ristumiskohad on paigutatud hajaliSidus. Eesti Entsüklopeedia. Atlass-sidus on üks kolmest põhisidusest.

 Omadused 
Atlass-siduses kangaid iseloomustab sile kauni läikega pind kanga paremal poolel (läige tuleb koe või lõime pikkadest lõngajooksudest), pehme libedana näiv pealispind ja hea langevus. Kui atlass-siduses vahetada kudumisel lõime- ja koeatlasspindu, on võimalik luua suuri mustreid (damast). Kangakudumisel soovitatakse jälgida, et lõngajooksud ei läheks liiga pikaks.

Atlass-siduses kangad on näiteks atlass, duvetiin, tondinahk, kreppsatään, duchesse, lamee ja satinet, mustrilistest brokaat, žakard, drell ja damast.

 Satäänsidus 
Mõnedes riikides eristatakse atlass- ja satäänsidust, näiteks venekeelses kultuuriruumis tähistab atlass-sidus sidust, mille puhul kanga paremal pool on koesuunalised lõngajooksud, ja satäänsidus sellist, mille puhul lõngajooksud kanga paremal pool on lõimesuunalised. Eesti keeles nimetatakse atlass-siduses kangaid üldnimega satäänideks.

 Näiteid 

 Viited 

Kategooria:Sidused